Document ID: 32009R0508

KOMISSION ASETUS (EY) N:o 508/2009,
annettu 15 päivänä kesäkuuta 2009,
neuvoston asetuksen (EY) N:o 1234/2007 soveltamista koskevista yksityiskohtaisista säännöistä siipikarjanlihan kaupan pitämisen vaatimusten osalta annetun asetuksen (EY) N:o 543/2008 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 121 artiklan e alakohdan yhdessä sen 4 artiklan kanssa,
sekä katsoo seuraavaa:
(1)
Komission asetuksen (EY) N:o 543/2008 (2) 18 artiklan mukaan kansallisten vertailulaboratorioiden on toimitettava kunkin vuoden 1 päivään heinäkuuta mennessä asiantuntijaelimelle tiedot asetuksessa käyttöönotetun siipikarjanlihan vesipitoisuutta koskevan valvonnan tuloksista.
(2)
Yhdenmukaistamisen vuoksi on suotavaa, että kaikki vertailulaboratoriot käyttävät samoja malleja ja samaa osoitetta toimittaessaan tiedot asiantuntijaelimelle.
(3)
Sen vuoksi asetusta (EY) N:o 543/2008 olisi muutettava.
(4)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 543/2008 seuraavasti:
a)
Korvataan 18 artiklan 1 kohdan toinen alakohta seuraavasti:
”Kansallisten vertailulaboratorioiden on kunkin vuoden 1 päivään heinäkuuta mennessä toimitettava ensimmäisessä kohdassa mainittujen tarkastusten tulokset käyttäen tämän asetuksen liitteessä XII a olevaa lomaketta. Havainnot on esitettävä hallintokomitealle lausuntoa varten asetuksen (EY) N:o 1234/2007 195 artiklan mukaisesti.”
b)
Lisätään uusi liite XII a, jonka teksti on tämän asetuksen liitteenä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä kesäkuuta 2009.

Labels: 3
17
6